Document ID: 31995R1688

31995R1688
L 161/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1688/95 НА КОМИСИЯТА
от 11 юли 1995 година
за изменение на Регламент (ЕО) № 2883/94 относно изготвянето на прогнозен баланс на снабдяване на Канарските острови със селскостопански продукти, които се ползват от специалния режим, предвиден в членове 2, 3, 4 и 5 от Регламент (ЕИО) № 1601/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1601/92 на Съвета от 15 юни 1992 г. относно специалните мерки за Канарските острови по отношение на някои селскостопански продукти (1), последно изменен с Регламент (ЕО) № 3290/94 на Съвета (2), и по-специално член 3, параграф 4 от него,
като има предвид, че Регламент № 2790/94 на Комисията (3), изменен с Регламент (ЕО) № 2883/94 (4), определя подробните правила за прилагане на специален режим на снабдяване с някои селскостопански продукти на Канарските острови;
като има предвид, че Регламент (ЕО) № 2883/94 въвежда прогнозен баланс за преработени плодове и зеленчуци за Канарските острови за периода от 1 юли 1994 г. до 30 юни 1995 г.; като има предвид, че този баланс може да се преразгледа при необходимост, като се регулират количествата през годината в рамките на цялото количество, определено в зависимост от потребностите на региона; като има предвид, че за да бъдат задоволени нуждите на Канарските острови от преработени плодове и зеленчуци в края на 1994/95 пазарна година, приложение ХI към Регламент (ЕО) № 2883/94 следва следователно да бъде изменено, считано от 1 юни 1995 г.;
като има предвид, че предвидените в настоящия регламент мерки са в съответствие със становището на Управителния комитет за продуктите, преработени от плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложение ХI към Регламент (ЕО) № 2883/94 се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 юни 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 1995 година.

Labels: 3
18
17
5